
Esitaja: Narva Linnavalitsus

NARVA LINNAVOLIKOGU

OTSUS

Narva                                                                                    ____.juuni 2008.a. nr _______ 

	Seisukoha vastuvõtmine Hiab Balti AS välisõhu saasteloa taotluse kohta


1. Asjaolud ja menetluse käik

Keskkonnaministeeriumi Ida-Virumaa Keskkonnateenistus esitas Narva Linnavolikogule ja Narva Linnavalitsusele 05.05.2008. a. kirja nr 32-8-2/21996-2.. Ülalnimetatud kirja kohaselt, AS Hiab Balti (äriregistrikood 10020469, aadress Linda 2, 20309 Narva) esitas taotluse välisõhu saasteloa andmise kohta. 
Keskkonnaministeeriumi Ida-Virumaa Keskkonnateenistus palub Narva linna kohaliku omavalitsuse organil anda kirjalik arvamus välisõhu saasteloa taotluse kohta. 

2. Õiguslikud alused

Välisõhu kaitse seaduse § 78 lõike 4 kohaselt, saasteloa andja saadab taotluse koopia koos taotlusmaterjalidega saasteallika asukoha kohaliku omavalitsuse organile. Kohaliku omavalitsuse organ esitab taotluse kohta oma arvamuse hiljemalt kahe nädala jooksul, arvates taotluse koopia kättesaamisest.
Kohaliku omavalitsuse korralduse seaduse § 22 lõike 2 alusel seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

Antud juhul välisõhu kaitse seaduse § 78 lõikes 4 nimetatud kohaliku omavalitsuse organi arvamuse andmine on Narva Linnavolikogu pädevuses.

3. Otsus

3.1. Nõustuda välisõhu saasteloa andmisega, järgmistel tingimustel:

3.1.1. Vähendada taotleva saasteloa kehtivuse tähtaega 2008-2011;
3.1.2. Defineerida, millised on ebasoodsad ilmastikutingimused, mille puhul peab tööd vähendama või peatama;
3.1.3. Defineerida, millised tööd peab vähendama või peatama ebasoodsate ilmastikutingimuste esinemisel;
3.1.4. Tugevdada saasteloa andja poolset kontrolli (vähemalt 2 korda aastas) saasteloaga seatud tingimuste täitmise üle. 
3.2.  Narva Linnavalitsuse Linnavara- ja Majandusametil teha käesolev otsus teatavaks      Keskkonnaministeeriumi Ida-Virumaa Keskkonnateenistusele (Pargi 15, 41537 Jõhvi).

4. Rakendussätted

4.1.  Käesolevat otsust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras. 
4.2.  Otsus jõustub seadusega sätestatud korras.

Mihhail Stalnuhhin

Narva Linnavolikogu esimees

